text: Fyrsta føroyska Backyardrenning verður 30. september
text: #000001
text: Leygarmorgunin 30. september kl. 9.00 verður ein sonevnd Backyard Ultra rennikapping fyri fyrstu ferð á føroyskari jørð, tá Bragdið fyriskipar kappingina, sum tey nevna Havnardalur Backyard Ultra.
text: #000002
text: Backyard-renning er lutfalsliga nýtt kappingarslag, har tað ikki ræður um at renna skjótt, men at halda á og halda út. Setningurin er greiður. Renn 6,7 km innanfyri ein tíma. Brúkar tú 40 minuttir um teinin, kanst tú hvíla í 20 minuttir, og brúkar tú 58 minuttir, er støðgurin 2 minuttir, tí á næsta heila tímanum byrjar næsti 6,7 km. Og soleiðis verður hildið fram, til bert ein rennari er, sum megnar at renna eitt umfar uppá 6,7 km innan fyri ein tíma.
text: #000003
text: Backyardrenning er ikki bara fyri tey, sum renna langt. Eisini er hon ein avbjóðing hjá øllum teimum, sum søkja síni mørk fyri, hvussu langt tey klára. Fyri onkran er tað tvey-trý umfør, fyri onkran annan tveir tríggir dagar. Renningin gevur ríkar møguleikar at práta saman bæði úti á rutuni og millum umførini, og er tí sera hugnalig og sosial.
  Tað ber til at fáa sær ein lúr millum túrarnar.
text: #000004
text: Kappingin fer fram í Havnardali, har húsini hjá Ríðingafelagnum verða karmur um alt tiltakið. Her kunnu luttakararnir hvíla, eta, drekka, skifta klæðir o.s.fr. millum umførini. Luttakararnir skulu sjálvir syrgja fyri mati og drekka. Tó verður okkurt hjá teimum at fáa millum øll umførini: kalt vatn, kókað vatn, saft, kaffi, the, mjólk, sukur, chips, bananir..... Triðja hvønn tíma verður okkurt meira at fáa, og fyribils matarskráin sær soleiðis út:
text: #000005
text: Sjálv sálin í Backyard-renning er, at tú veitst ikki, hvussu leingi hon varar. Tí er eingin endatíð sett á tiltakið. Men givið er, at so hvørt sum tímarnir ganga, fækkast luttakaratalið. Og at enda stendur ein vinnari eftir. Øll hini eru DNF’arar. Men tómhent fara tey ikki heimaftur. Øll fáa eina t-shirt, har talið av gjøgnumførdum umførum verður prentað á.
text: #000008
text: Og so verða eisini brellbitar á vegnum. Heiðursmerki verður latið til øll tey, sum klára 12 umfør (50 miles ella 80 km) og 24 umfør (100 miles ella 161 km).
text: #000009
text: Tað kostar 300 kr. at luttaka. Tilmeldingin sæst her: 
  Fyri at fáa t-skjúrtuna, er seinasta freist at melda til nú sunnukvøldið 17. september. Sendið so ein teldupost til Peter Jensen við upplýsing um stødd. Sendið til: pj@skalkur.fo
text: #000010
text: Lazarus Lake, uppfinnarin av Backyard Ultra.
text: #000011
text: FM í Frælsum ítrótti á Tórsbreyt
text: #000012
text: 15 heiðursmerkir á Oyggjaleikunum á Guernsey.
text: #000013
text: RASKA stórkapping 2 á Guttabreyt
text: #000016
text: RASKA VK-7 verður á Tvøroyri sunnudagin 12. mars kl. 14
text: #000019
text: You must be logged in to post a comment.
text: #000026